**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-2496/20

**Bosanska Krupa,** 27.04.2020.godine

 Na osnovu članova 64. stav 1 tačka b) i 70. stav 1. Zakona o javnim nabavkama („Službeni glasnik BiH“, broj: 39/14), u konkurentskom postupku nabavke usluga stručnog nadzora nad izvođenjem radova u građevinarstvu u općini Bosanska Krupa, na prijedlog Komisije za javne nabavke, Općinski načelnik, kao rukovodilac organa uprave donosi:

**ODLUKA**

 **o izboru najpovoljnijeg ponuđača**

1. Prihvata se ponuda ponuđača **„RADIS“ d.o.o. Istočno Sarajevo** za nabavku usluga stručnog nadzora nad izvođenjem radova u građevinarstvu u općini Bosanska Krupa, sa cijenom u ukupnom iznosu **od 8.658,00 KM sa uračunatim PDV-om**.
2. Ponuđač se obavezuje da **u roku od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude.**
3. Po konačnosti ove odluke sa izabranim ponuđačem potpisat će se okvirni sporazum o uslugama stručnog nadzora nad izvođenjem radova u građevinarstvu u općini Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-2496/20 od 17.04.2019. godine. Javna nabavka je provedena putem konkurentskog postupka –nabavka usluga stručnog nadzora nad izvođenjem radova u građevinarstvu- u općini Bosanska Krupa. Obavještenje o nabavci broj: 1272-7-2-46-3-35/20 od 17.4.2020. godine je objavljeno na portalu javnih nabavki dana 17.04.2020. godin i na općinskoj web stranici. Na portalu javnih nabavki objavljena i tenderska dokumentacija.(TD preuzelo ukupno 15 ponuđača). Poziv za preuzimanje tenderske dokumentacije upućena na tri adrese. Po objavljenom obavještenju rok za prijem ponuda je bio 24.04.2020. godine do 14,00 sati. Do označenog roka za prijem ponuda na protokol Ugovornog organa su pristigle četiri ponude, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. d.o.o „GEOPREMJER“ Ul. Bošnjačkih šehida, broj protokola: 07-11-5-2496-2/20 od 23.4.2020. godine u 12,00 h
2. „RADIS“ d.o.o. Istočno Sarajevo, Jovana Dučića 16, broj protokola: 07-11-5-2496-3/20 od 24.4.2020. godine, u 9,00 sati
3. Institut za građevinarstvo „IG“ Banja Luka d.o.o., broj protokola: 07-11-5-2496-4/20 od 24.4.2020. godine u 11,20 sati
4. d.o.o. „ING.CONSULTING“ Cazin, broj protokola: 07-11-5-2496-5/20 od 24.4.2020. godine u 13,30 sati

Komisija za provođenje postupka javne nabavke je u skladu sa tenderskom dokumentacijom dana 24.04.2020. godine u 14,15 sati izvršila javno otvaranje ponuda.

1. **Ponuđač d.o.o „GEOPREMJER“ Cazin ponudio:**

Cijena ponude 9.615,38 KM bez PDV, popust 480,77 KM, **ukupna cijena ponude sa PDV-om i popustom 9.134,61 KM**

1. **Ponuđač „RADIS“ d.o.o. Istočno Sarajevo,**  **ponudio**:

Cijena ponude 7.400,00 KM bez PDV, popusta nema, **ukupna cijena ponude 8.658,00 KM sa PDV-om.**

1. **Institut za građevinarstvo „IG“ Banja Luka d.o.o. ponudio:**

Cijena ponude 8.589,74 KM bez PDV, popusta nema, **ukupna cijena ponude 10.050,00 KM** **sa PDV-om.**

1. **d.o.o. „ING.CONSULTING“ Cazin**

Cijena ponude 8.717,95 KM bez PDV, popusta nema, **ukupna cijena ponude 8.717,95 KM** **sa PDV-om.**

Komisija je na nastavku sastanka dana 27.04.2020. godine pristupila evaluaciji ponuda i dostavljene dokumentacije uz ponude, te utvrdila da su ponude ponuđača: d.o.o „GEOPREMJER“ Cazin , „RADIS“ d.o.o. Istočno Sarajevo, Institut za građevinarstvo „IG“ Banja Luka d.o.o. i d.o.o. „ING CONSULTING“ Cazin (ponude ispravno popunjene, uvezane, stranice numerisane) potpune u formalno-pravnom smislu (dostavljena sva tražena dokumentacija) i računski tačne.

S obzirom da se postupak odabira najpovoljnijeg ponuđača u predmetnoj javnoj nabavci zasniva na kriteriju „najniža cijena“, tehnički zadovoljavajuće ponude, Komisija je konstatovala da ponuđač d.o.o. „RADIS“ Istočno Sarajevo sa cijenom 8.658,00 KM sa PDV-om ispunjava uslove za zaključenje okvirnog sporazuma, pa je predložila Ugovornom organu da donese Odluku o izboru najpovoljnijeg ponuđača d.o.o. „RADIS“ Istočno Sarajevo i zaključi okvirni sporazum.

Shodno prednjem, a uvažavajući prijedlog Komisije za provođenje postupka javne nabavke Ugovorni organ je donio odluku kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **OPĆINSKI NAČELNIK**

Dostavljeno: Armin Halitović, dipl. ecc

1. **„**RADIS“ d.o.o. Istočno Sarajevo
2. „IG“ doo Banja Luka,
3. Doo „ING CONSULTING “ Cazin
4. d.o.o „GEOPREMJER“ Cazin
5. Služba za finansije
6. a/a